Mbwana Samatta

Mbwana Ally Samatta (alizaliwa 23 Disemba 1992) ni mchezaji wa mpira wa miguu wa Tanzania katika klabu ya Feberbahce nchini Uturuki . Mbwana ni nahodha wa timu ya taifa ya Tanzania Taifa Stars na kabla ya ya kuhamia  klabu ya Feberbahce  (Uturuki) alikuwa akichezea timu ya Aston Villa ya nchini Uingereza.

Samatta alianza kucheza soka la kulipwa katika klabu ya African Lyon mwaka 2008 nchini Tanzania. Alisajiliwa na klabu ya Simba S.C. mwaka 2010, ambapo alicheza katika nusu msimu tu kabla ya kujiunga na klabu ya TP Mazembe ya Jamhuri ya Kidemokrasia ya Congo. Alicheza kwa miaka mitano ndani ya TP Mazembe na kujijengea nafasi katika kikosi cha kwanza cha klabu hiyo. 

Mwaka 2015, alishinda taji la mchezaji bora wa mwaka wa Afrika, na kumaliza msimu akiwa mfungaji bora wa mashindano ya klabu bingwa Afrika (Ligi ya Mabingwa Afrika) na kuisaidia klabu yake kushinda taji hilo.

Samatta alijiunga na klabu ya KRC Genk ya nchini Ubelgiji mnamo januari 2016, aliisaidia kufuzu michuano ya Ulaya maarufu kama Europa Ligi na kushinda taji la ligi ya Ubelgiji (Belgian Jupiler Ligi mwaka 2019. Alimaliza msimu akiwa mfungaji bora wa ligi hiyo akashinda tuzo ya mchezaji bora wa ligi ya Ubelgiji (Ebony Shoe award).

Kazi
Samatta alikua mchezaji muhimu wa TP Mazembe waliposhinda taji la klabu bingwa Afrika mwaka 2015 (2015 CAF Champions Ligi), akifunga jumla ya magoli saba na kumaliza akiwa mfungaji bora.

Mnamo Januari 2016, aliposhinda tuzo ya mchezaji bora wa Afrika, aliweka rekodi ya kuwa mchezaji wa kwanza kutokea Afrika ya Mashariki kutwaa tuzo hiyo. Katika ugawaji wa tuzo hizo uliofanyika jijini Abuja, Nigeria, tarehe 7 Januari 2016, Samatta alikusanya jumla ya alama 127, akimzidi mchezaji mwenzake Robert Kidiaba mlinga lango wa TP Mazembe na timu ya taifa ya DR Congo aliyepata alama 88. Baghdad Bounedjah raia wa Algeria alishika nafasi ya tatu akiwa na alama 63. Katika mchezo dhidi ya Moghreb Tétouan ya Moroko, Samatta alifunga magoli mtatu kwa mpigo (hat-trick) yaliyowafanya wasonge hatua ya nusu fainali ya klabu bingwa Afrika. Magoli hayo yanakumbukwa sana katika historia ya klabu ya TP Mazembe.

Muda mfupi baada ya kushinda tuzo ya mchezaji bora wa Afrika, alijiunga na klabu ya K.R.C. Genk kwa mkataba wa miaka minne na nusu. Tarehe 23 Agosti 2018 Samatta alifunga goli tatu kwa mpigo(hat-trick) dhidi ya Brøndby IFkwenye mashindano ya Ulaya maarufu kwa jina la Europa Ligi walfanikiwa kupata ushindi wa goli  5–2.

Mei 2019 aliishinda tuzo ya mchezaji bora wa ligi ya Ubelgiji (Ebony Shoe).

Maisha binafsi
Mbwana Samatta ni Mndengereko kutoka Kibiti kwa kabila. Katika maisha ya imani ni Muislamu.

Takwimu za michezo

Klabu

Kimataifa

Magoli Kimataifa

Heshima
TP Mazembe
 Linafoot: 2011, 2012, 2013, 2013–14
 DR Congo Super Cup: 2013, 2014
 Klabu bingwa Afrika: Klabu bingwa Afrka 2015

Genk
 Ligi kuu ya Ubelgiji: msimu wa 2018–19
 Belgian Super Cup: michuano ya pili ya Ubelgiji 2019

Binafsi
 Mshindi wa tuzo ya mchezaji bora wa Afrika: 2015
 Timu yam waka ya CAF: 2015
 Mfungaji bora ligi ya mabingwa Afrika: 2015
 Mchezaji bora ligi ya Ubelgiji: 2019
 Mfungaji bora ligi ya Ubelgiji: msimu wa 2018-19

Marejeo

Waliozaliwa 1992
Watu walio hai
Wachezaji mpira wa Tanzania
Watu kutoka Dar es Salaam